Akurnesingar eru byrjaðir að setja niður kartöflur og aðrar matjurtir í garðlönd bæjarins við Innsta-Vog . Mikill áhugi er fyrir matjurtarækt þetta vorið eins og reyndar var í fyrravor líka . Kartöflurækt virðist því hafa verið hafin til vegs og virðingar á Akranesi að nýju . Matjurtagarðarnir hafa verið stækkaðir síðan í fyrra og hefur verið bætt við drjúgu stykki ofan við garðana sem fyrir voru . Þeir fyrstu voru að setja niður kartöflur á laugardaginn og á meðal þeirra var Steindór Oliversson trillukarl sem ræktað hefur kartöflur frá barnæsku . “ Mér voru úthlutuð tvö beð hjá afa niður á Háteigi þegar ég var sex ára og þau varð ég að hugsa um frá upphafi . Byrja á því að stinga þau upp og síðan að setja niður og bera á áburð . Síðan þá hef ég alltaf verið með kartöflugarð og það að setja niður er nauðsynlegur hluti af vorinu , ” sagði Steindór .